
מדינת ישראל
מינהל התכנון
‏‏‏יום ראשון י"ט אב תשפ"ג
‏‏‏06/08/2023
מספר בקשה: 3056-23-0013
לכבוד

אדון נכבד,

הנדון: החלטה בבקשת חופש מידע מספר 3056-23-0013– ועדת הערר של המועצה הארצית

בקשתך מיום 20.4.2023 לקבלת נתונים שונים אודות ועדת הערר של המועצה הארצית בשלוש השנים האחרונות התקבלה ונבדקה אל מול גורמי המקצוע הרלוונטיים במשרדנו. לאחר בחינתה, להלן התייחסותנו:
1. בכל הנוגע לבקשך לקבלת מידע אודות מספר העררים שנדונו ע"י ועדת הערר של המועצה הארצית, ומשכי זמן הטיפול בהם, נבקש להפנותך לטבלאות אקסל המצורפות למענה זה, בחלוקה לשנים: 2020, 2021 ו-2022.
להלן מספר הבהרות רלוונטיות למידע זה:
1. הטבלאות כוללות מספר עמודות רלוונטיות, כמפורט להלן.
2. עמודת "משך טיפול בתכנית מקבלת ערר ועד תאריך מתן החלטה סופית" הינה עמודה המהווה בסיס לפרסום מידע בשנתון ומופיעה בטווחים של חודשים. 
3. עמודת "נתקבל ביום" מציינת את מועד קבלת הערר, ועמודת "תאריך מתן החלטה סופית" מציינת את תאריך סיום הטיפול וסגירת הערר בהתאם להחלטת הוועדה הרלוונטית. באפשרותך להיעזר בעמודות אלו לקבלת מידע נוסף לגבי זמן קבלת החלטה בכל ערר.
4. סך העררים הרשומים בכל שנה רשומים בהתאם לשנה בה התקבלה בהם הכרעה. כך, למשל, ערר שהוגש בשנת 2020 אך התקבלה לגביו החלטה סופית בשנת 2021 יירשם כערר שנסגר בשנת 2021.
5. המידע הרצ"ב מבוסס על העררים שהוגשו, ולא על התוכניות לגביהן הוגש הערר. 
6. מועד פרסום ההחלטה הוא מועד סיום הטיפול בתכנית ובעררים בעניינה, כפי שמופיע בטבלאות האקסל הרצ"ב.


7. ועדות המשנה לעררים פועלות, בין היתר, בהתאם לתקנות שונות, ובניהן ניתן למצוא את תקנות התכנון והבנייה (ערר בפני המועצה הארצית), התשל"ב – 1972. לפי תקנות אלו, מהרגע שמוגש ערר, יש להמתין 30 יום לתגובת המשיבים. רק לאחר מכן ניתן לשבץ ערר לדיון.
8. נתונים המבוססים על מידע זה והסברים נוספים ניתן למצוא בשנתונים של מינהל התכנון. המידע מצוי בפרק ג' – היקפי פעילות בשנתון, בנושא "ועדות משנה ארציות לעררים של המועצה הארצית". 
לנוחיותך, רצ"ב קישור לשנתונים אלו, כפי שמפורסמים באתר מינהל התכנון: https://www.gov.il/he/departments/guides/shnaton
2. בכל הנוגע לבקשתך לקבלת מידע אודות אורכות שהתבקשו משר הפנים, במידה וההחלטה חרגה מ – 90 יום, נבקש לציין שלמיטב ידיעתנו ולפי בדיקתנו לא התבקשו אורכות משר הפנים. לפיכך המענה לסעיף 4 (תגובת השר לאורכות אלו) מתייתר. 
3. בכל הנוגע לבקשתך לקבלת מידע אודות הוצאות שנפסקו לטובת המשיבים, נבקש לציין שלא נפסקו הוצאות למשיבים בהחלטות ועדות הערר.



בכבוד רב,

רמה קדמי-חיים 
הממונה על העמדת מידע לציבור
מינהל התכנון


העתק:
מר אלון אלרט, מנהל אגף מוסדות תכנון ארציים – מינהל התכנון
עו"ד מתן רוזנברגר, הלשכה המשפטית – מינהל התכנון

